
              Qeveria –Vlada-Government 

Ministria e Mbrojtjes
                                                  Ministarstvo Odbrane  /  Ministry of Defense 

Drejtoria e Burimeve Njerëzore/Direktorat Ljudskih Resurs/Human Resources Directorate
Duke bazuar në nenin 5 të Ligjit Nr. 06/L-122 për Ministrinë e Mbrojtjes së Republikës së Kosovës, nenin 6 të Ligjit Nr.06/L-124 për Shërbim në Forcën e Sigurisë së Kosovës, si dhe nenin 11, paragrafi 4 i Rregullores Nr. 03/2020 për Rekrutim në FSK, dhe  Rregulloren Nr.01/2021 për Ndryshimin dhe Plotësimin e  Rregullores Nr.03/2020 për Rekrutim në FSK, si dhe duke pasur për bazë ofertat nga Republika Turqisë dhe Republika Federale e Gjermanisë, Ministria e Mbrojtjes shpall:

K O N K U R S  I  B R E N D SH Ë M
Ministria e Mbrojtjes bën pranimin e kadetëve të cilët do të studiojnë në;
              -  Akademinë Ushtarake në Republikën e Turqisë;

‘’Kursi i oficerëve’’ për   Nënoficer; 
                                    1 kandidat
             -  Akademinë Ushtarake në Republika Federale të Gjermanisë;
      Akademi Ushtarake Programi IT Cyber


            1 kandidat
      Akademi Ushtarake Programi Logjistikë Ushtarake

1 kandidat

II). PROCEDURAT E APLIKIMIT DHE PËRZGJEDHJES PËR SHKOLLIM NË AKADEMINË USHTARAKE TË REPUBLIKËS SË TURQISË
Kandidati që aplikon për  pranim në  Akademinë  Ushtarake të Republikës së Turqisë duhet:

· Të jetë shtetas të Republikës së Kosovës;

· Të kenë zotësi të plotë për të vepruar;

· Të kenë diplomë universitare;

· Të ketë aftësi të nevojshme shëndetësore dhe fizike për vendin e shërbimit;

· Të mos jenë të dënuar për vepra penale me vendim të formës së prerë;

· Të kenë figurë të pastër dhe të mos kenë probleme dëbimi nga shtetet tjera;

· Të mos jetë më i vjetër se 35 vjeçar në datën e aplikimit;
· Të ketë gjatësi trupore jo më pak se 165 cm për meshkuj dhe 160 cm për femra;
· Të mos kenë tatuazhe në fytyrë, qafë dhe parakrah nga pjesa e bicepsit e deri te gishtat e dorës duke përfshirë edhe pirsingun;
· Njohja e gjuhës turke ( e domosdoshme),
· Te ketë 3 doza të vaksinës kundër Covid-19
Rekomandim; të ketë kursin e Lartë të Nënoficerëve ( ekuivalente me , NCO Higher Headquarters Service Education-KAR-EDU-001-TUR).
Testet që aplikohen për pranim në  Akademinë e  Ushtarake të Republikës së Turqisë:
· Testi fizik; 

· Testi i inteligjencies;

· Testi i njohurive të përgjithshme:

· Testi kualifikues akademik (në gjuhën turke);

· Testi në gjuhën turke;

· Intervista;

· Kontrolli mjekësor.
PROCEDURAT E APLIKIMIT DHE PËRZGJEDHJES PËR SHKOLLIM NË INSTITUCIONET USHTARAKE TË REPUBLIKËS FEDERALE TË GJERMANISË
Kandidati që aplikon për shkollim në institucionet ushtarake të Republikës Federale të Gjermanisë duhet:

· Të jetë shtetas të Republikës së Kosovës;
· Të kenë zotësi të plotë për të vepruar;

· Të kenë ketë përfunduar nivelin e studimeve Bachelor;

· Të ketë aftësi të nevojshme shëndetësore dhe fizike për vendin e shërbimit;

· Të mos jenë të dënuar për vepra penale me vendim të formës së prerë;

· Të kenë figurë të pastër dhe të mos kenë probleme dëbimi nga shtetet tjera;

· Të mos jetë më i vjetër se 25 vjeçar në datën e aplikimit;
· Të ketë gjatësi trupore jo më pak se 165 cm për meshkuj dhe 160 cm për femra;
· Të mos kenë tatuazhe në fytyrë, qafë dhe parakrah nga pjesa e bicepsit e deri te gishtat e dorës duke përfshirë edhe pirsingun;
Testet që aplikohen për pranim në institucionet ushtarake të Republikës Federale të Gjermanisë: 

· Testi fizik; 

· Testi i inteligjencies;

· Testi i njohurive të përgjithshme:

· Intervista;

· Kontrolli mjekësor;  

Shënim; Kandidatet e përzgjedhur janë te obliguar te kryejnë kursin e gjuhës gjermani ne mënyrë që kandidatet paraprakisht të përgatiten për nivelet e kërkuara të gjuhës gjermane nga pala pritëse.
Dokumentet e nevojshme për aplikim:

· Diploma universitare:
· Certifikata nga Gjykata dhe Policia e Kosovës për të kaluarën e tyre penale
 (origjinali);

· Ekstrakti i lindjes ( jo më të vjetër së gjashtë (6) muaj);
· Kopja e letërnjoftimit apo pasaportës;

· Foto për aplikacion.
Shënim: Kalimi me sukses i testit paraprak është kusht për të drejtën e testimit në fazën vijuese.
E drejta në ankesë
· Të drejtën e ankesës e ka çdo kandidatë pas marrjes së rezultateve të çdo faze të testimit përkatës. E drejta për ankesë aplikohet për të gjitha llojet e testimit ku është përgjegjës FSK-ja dhe nuk aplikohet për llojet dhe fazat e testimit të vendosura nga akademitë e vendeve pritëse.
· Rezultatet publikohet në ueb-faqen e Ministrisë së Mbrojtjes dhe FSK dhe kandidatet e eliminuar kanë të drejtë ankese brenda afatit 2 ditor. Afati i ankesës rrjedh ditën pasuese pas publikimit të rezultatit.

KUSHTET TJERA: 

· Për t’u marrë në konsideratë gjatë aplikimit, diplomat e fituara jashtë Republikës së Kosovës, duhet t’i nënshtrohen procesit të njohjes nga Ministria e Arsimit, Shkencës dhe Teknologjisë.

· Përzgjedhja për kadetë është e kushtëzuar me kalimin e suksesshëm të procesit të verifikimit të pastërtisë së figurës. Mos kalimi me sukses i pastërtisë së figurës paraqet shkak për ndërprerjen e kontratës së shkollimit në çdo kohë.
· Kandidatët e përzgjedhur për kadetë, do të nënshkruajnë kontratën e shkollimit me  FSK-në, me të cilën përcaktohen obligimet që ata do të marrin si kadetë të FSK-së, si mbajtja e standardeve të larta të shkollimit akademik, gjendjes fizike, sjelljes dhe disiplinës etj. Mospërmbushja e obligimeve të parapara me kontratë në cilido vit të shkollimit do të rezultojë me humbjen e statusit të kadetit. 
· Pjesëtarët e FSK-së, në rast të përzgjedhjes për kadetë të FSK-së, nënshkruajnë kontratën e shkollimit për kadetë dhe marrin statusin e kadetit, duke përfshirë edhe pagën e kadetit.
· Nuk kane te drejte aplikimi kandidatet te cilët kanë ose kanë pasur statusin e kadetit të FSK-së në qendrat e studimeve ushtarake brenda dhe jashtë vendit.

· Gjatë procesit të konkurrimit dhe testimit, kandidatët duhet të zbatojnë  të gjitha masat dhe rekomandimet e Institutit Kombëtarë i Shëndetësisë Publike në Kosovë përkitazi me parandalimin e përhapjes së COVID 19. Rekomandohet mbajtja maskave dhe distancës fizike.
Afati i konkurrimit;

· Konkursi i rekrutimit për kadetë do të jetë i hapur prej 28.03.2022 deri më 01.04.2022. ora 23:59.
Si të aplikoni; 

Aplikimi dhe njoftimi për kadet të FSK-së është online  në adresën https://rekrutimi.fsk-rks.org/Apply  si dhe  njoftimi për shpalljen e konkursit munde ta shikoni edhe në ëeb faqen e MM-së, https://mod.rks-gov.net, ku gjendet shpallja e konkursit. Kandidatët plotësojnë formularin e aplikimit online https://rekrutimi.fsk-rks.org/Apply dhe bashkëngjisin të gjitha dokumentet tjera të kërkuara nga ky formular. Kandidatet kanë të drejtë të aplikojnë deri në ditën e fundit të përmbylljes së konkursit. Për informata plotësuese, mund të kontaktoni në nr. tel. 038- 555584 2044 dhe 038- 555584 2045 nga ora 09:00 deri 15:00.

Ministria e Mbrojtjes dhe FSK-ja ofron trajtim të barabartë për të gjithë pjesëtarët e FSK-së dhe mirëpret aplikacionet e tyre, pa dallim nga përkatësia etnike apo gjinore.

